ბეიტსის მოტელი (პირველი სეზონი)

„ბეიტსის მოტელის“ პირველი სეზონი ეთერში გადიოდა 2013 წლის 18 მარტიდან 2013 წლის 20 მაისამდე ყოველ ორშაბათს, საღამოს 10 საათზე A&E-ზე. სეზონში სულ ათი სერიაა. სერიალი აღწერილია, როგორც 1960 წელს გადაღებული ფილმის „ფსიქოს“ თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მოქმედება ვითარდება თეთრი ფიჭვის ყურეში, ორეგონში.

სეზონმა კრიტიკოსებისგან დადებითი შეფასებები მიიღო. საპრემიერო ეპიზოდით სერიალმა მოხსნა A&E-ის რეიტინგული რეკორდი 3.04 მილიონი მაყურებელით. პირველი სეზონის სამი ეპიზოდის გამოსვლის შემდეგ, ბეიტსის მოტელი მეორე სეზონისთვის განახლდა. ვერა ფარმიგამ განსაკუთრებული აღიარება მოიპოვა ნორმა ლუის ბეიტსის როლის შესრულებისთვის, მან 2013 წელს მოიპოვა სატურნის ჯილდო როგორც საუკეთესო სატელევიზიო მსახიობმა, ხოლო წარდგენილი იყო ნომინაციებზე: პრაიმტაიმ ემის პრემია დრამატული სერიალის წამყვანი მსახიობისთვის (2013), კრიტიკოსთა რჩეული დრამატული სერიალის მსახიობების დაჯილდოება (2013) და კრიტიკოსთა ასოციაციის პრემია საუკეთესო დრამის შემსრულებლისთვის. პირველი სეზონი გამოვიდა 2014 წლის 17 სექტემბერს Blu-ray-სა და DVD-ზე.

 მსახიობები და პერსონაჟები 

 მთავარი 

 ვერა ფარმიგა — ნორმა ლუის ბეიტსი 
 ფრედი ჰაიმორი — ნორმან ბეიტსი 
 მაქს ტირიოტი — დილან მასეტი
 ოლივია კუკი — ემა დეკოდი
 ნიკოლა პელცი — ბრედლი მარტინი

 მეორეხარისხოვანი 

 ნესტორ კარბონელი — შერიფი ალექს რომერო 
 მაიკ ფოგელი — მოადგილე ზაკ შელბი 
 კიგენ კონორ ტრეისი — მის ბლერ უოტსონი 
 ბრიტნი უილსონი — ლისა 
 ჯერ ბერნსი — ჯეიკ აბერნატი 
 დიანა ბანგი — ჯიაო 
 ვინსენტ გეილი — გილ ტერნერი 
 რიჩარდ ჰერმონი —  რიჩარდ სილმორი 
 იენ ტრეისი — რემო უოლესი 
 ტერი ჩენი — ეთან ჩანგი 
 იენ ჰარტი — უილ დეკოდი 
 ხირო კანაგავა — ექიმი ფუმირო კურატა 
 დევიდ კაბიტი — სემ ბეიტსი 
 კინენ ტრეისი — განერი 
 ალიია ო'ბრაიენი — რეჯინა

 სპეციალური მოწვევით 

 ვ. ერლ ბრაუნი — კით სამერსი 
 ლარა გილკრისტი — რებეკა კრეიგი 
 ბენ კოტონი — დენი

 წარმოება 

 ქასთინგი 
2012 წლის 12 იანვარს განაცხადეს, რომ A&E აწარმოებდა სერიალს სახელწოდებით „ბეიტსის მოტელი“. 2012 წლის 27 აგვისტოს პირველი მსახიობი, ვინც მთავარი როლის, ნორმა ლუის ბეიტსის შესრულებისთვის წარდგა, იყო ვერა ფერმიგა. 2012 წლის 14 სექტემბერს ნორმან ბეიტსის როლის შესასრულებლად ფრედი ჰაიმორი დაინიშნა. იმავე დღეს მაქს ტირიოტი აირჩიეს ნორმანის ნახევარძმის, დილან მასეტის როლისთვის. მოგვიანებით, 2012 წლის 19 სექტემბერს, ნიკოლა პელცი დაინიშნა ბრედლი მარტინის როლის შესასრულებლად. და ბოლოს, 2012 წლის 20 სექტემბერს ოლივია კუკი სერიალის მთავარ პერსონაჟთა სიას შეუერთდა როგორც ემა დეკოდი. 

 გადაღება 
ბეიტსის მოტელის ორიგინალი ნაგებობის ასლი ააშენეს 272-ე ქუჩაზე ალდერგროვში, ბრიტანეთის კოლუმბიაში, სადაც მიმდინარეობდა სერიალის გადაღებები. პირველი სეზონის ძირითადი გადაღება დაიწყო 2012 წლის 1-ელ ოქტომბერს. სეზონი 2013 წლის 24 იანვარს უნდა დასრულებულიყო, მაგრამ წარმოება გაგრძელდა 2013 წლის თებერვლამდე. 

 ეპიზოდები 

 მიღებული შეფასებები 

 კრიტიკოსთა გამოხმაურება 
პირველმა სეზონმა კრიტიკოსებისგან დადებითი შეფასება მიიღო. ვებ-გვერდ Metacritic-ზე 34 კრიტიკოსის მიერ სეზონი შეფასებულია 100-დან 66 ქულით, რაც მიუთითებს „ზოგადად დადებით მიმოხილვაზე“. Rotten Tomatoes-ზე სეზონს მიღებული აქვს 84% „certified fresh“ შეფასება, საშუალო რეიტინგით 7.11/10 (43 მიმოხილვაზე დაყრდნობით). საიტის კრიტიკოსთა შეფასებაში წერია: „ბეიტსის მოტელი იყენებს როგორც გონებრივი მანიპულირებისა და იდუმალების შიშის ტაქტიკებს, ასევე პერსონაჟთა ენერგიულ მოქმედებას და უხერხულ, მაგრამ გასაოცარ ურთიერთობებს.“  სეზონის პირველი სამი ეპიზოდის გამოსვლის შემდეგ, რომლებმაც დადებითი შეფასებები მიიღო, 2013 წლის 8 აპრილს სერიალს მეორე სეზონი დაემატა. 

 რეიტინგები 
საპრემიერო ღამეს  სერიალმა მოხსნა A&E-ის რეიტინგული რეკორდი 3,04 მილიონი მაყურებელით, რომელთა შორის 18-49 წლის მაყურებელთა რაოდენობა 1,6 მილიონს შეადგენდა. სეზონის საფინალო ეპიზოდს ჰყავდა 2.70 მილიონი მაყურებელი. საერთო ჯამში, პირველი სეზონის საშუალო ნახვები 2,70 მილიონს შეადგენდა. 

 ჯილდოები და ნომინაციები 

ბეიტსის მოტელის პირველი სეზონი 24 ნომინაციაზე წარდგა და მოიპოვა ერთი გამარჯვება. 
 წელი ჯილდო კატეგორია ნომინანტ(ებ)ი შედეგი სქოლიო 2013 კრიტიკოსთა არჩევანის მესამე დაჯილდოება დრამატული სერიალის საუკეთესო მსახიობი ქალი ვერა ფარმიგა   კრიტიკოსთა ასოციაციის 29-ე დაჯილდოება ინდივიდუალური მიღწევა დრამატულ სერიალში   ემის პრემიის 65-ე დაჯილდოება დრამატული სერიალის საუკეთესო წამყვანი მსახიობი ქალი   ფილმებისა და სატელევიზიო გადაცემების ონლაინ ასოციაციის მე-17 დაჯილდოება დრამატული სერიალის საუკეთესო მსახიობი ქალი   სერიალის საუკეთესო კინემატოგრაფია ჯონ ბერტლი, ტომას იაცკო  წარმოების საუკეთესო დიზაინი პიტერ ბოდნარუსი, მარკ ფრიბორნი, მარგო რედი, როუზ მარი მაკშერი  Imagen-ის 28-ე დაჯილდოება საუკეთესო მსახიობი მამაკაცი ნესტორ კარბონელი   Artios-ის 29-ე დაჯილდოება საუკეთესო ქასთინგი ეიპრილ უებსტერი, სარა ისააკსონი, ჯენიფერ პეიჯი, კორინა კლარკი   ვიზაჟისტებისა და თმის სტილისტების გილდიის დაჯილდოება საუკეთესო ვარცხნილობა დონა ბისი   ქალთა იმიჯის მე-15 დაჯილდოება საუკეთესო დრამატული სერიალი „ბეიტსის მოტელი“   დრამატული სერიალის საუკეთესო მსახიობი ქალი ვერა ფარმიგა  Dorian-ის მე-5 დაჯილდოება  წლის შემსრულებელი ქალი   ოქროს დერბის პრემია დრამატული სერიალის საუკეთესო წამყვანი მსახიობი ქალი   წლის მსახიობი ფრედი ჰაიმორი  ხალხის არჩევანის მე-40 დაჯილდოება  რჩეული სატელევიზიო ანტიგმირი   მე-18 სატელიტის ჯილდო  დრამატული სერიალის საუკეთესო მსახიობი მამაკაცი   დრამატული სერიალის საუკეთესო მსახიობი ქალი ვერა ფარმიგა  ACTRA-ს დაჯილდოება საუკეთესო მსახიობი ვინსენტ გეილი   IGN-ის დაჯილდოება  საუკეთესო ტელესერიალი „ბეიტსის მოტელი“   საუკეთესო საშინელებათა ჟანრის სერიალი  საუკეთესო მსახიობი ვერა ფარმიგა  სატურნის მე-40 დაჯილდოება საუკეთესო მსახიობი ქალი   საუკეთესო მსახიობი ფრედი ჰაიმორი  საუკეთესო სატელევიზიო პრეზენტაცია „ბეიტსის მოტელი“  სიაში მოხმობილია ტელევიზიაში გასვლის თარიღები, ყოველწლიური ცერემონიები კი, როგორც წესი მომდევნო წელს იმართება.

 რესურსები ინტერნეტში 

 „ბეიტსის მოტელი“ — კინოფილმების ინტერნეტ-მონაცემთა ბაზა (ინგლისური)


 სქოლიო 

კატეგორია:2013 წლის ამერიკული სატელევიზიო სეზონები
სეზონი 1